สิ่งที่ต้องทำกระดูกต้นขาซ้ายหัก
สวัสดีค่ะ กระดูกหักเป็นภาวะที่กระดูกได้รับแรงกระแทกมากเกินไป ส่งผลให้กระดูกไม่สามารถรองรับน้ำหนักจากแรงดังกล่าวได้ และเกิดหัก ก่อให้เกิดอาการปวด โดยกระดูกหน้าแข้งเป็นกระดูกที่ใช้รับน้ำหนักดังนั้นหากมีการหัก ควรดามเอาไว้และงดการลงน้ำหนักหรือการเคลื่อนไหวมาก โดยกระดูกต้นขาเป็นกระดูกขนาดใหญ่ที่ต้องรับน้ำหนักมาก อาจจะทำให้หายได้ค่อนข้างช้า การพักฟื้นน่าจะต้องใช้เวลาประมาณ 3 เดือนเป็นอย่างน้อยค่ะการรักษานั้นขึ้นกับว่ามีการหักหรือเคลื่อนมากน้อยแค่ไหน ถ้าหักและเคลื่อนมาก แพทย์อาจทำการผ่าตัดและใช้เหล็กดามไว้ให้เข้าที่ แต่ถ้าหักและเคลื่อนน้อยอาจใช้การดามภายนอกไม่ว่าจะเป็นดามวิธีใด หลังการดามมาแล้ว ควรขยับบริเวณที่แพทย์ดามให้น้อยที่สุด เพื่อให้กระดูกมาเชื่อมกันได้ไม่ผิดรูป และใช้ไม้เพื่อช่วยเดินไปก่อน รับประทานยาแก้ปวดได้ถ้าปวดมาก และกลับไปติดตามอาการกับแพทย์ตามนัดว่ากระดูกเข้าที่ดีหรือไม่